**Familha** : Espaurugalhs **Nom** : Lo Totolha

# Origina :

Lo Totolha que ven d’ua faiçon hòrt precisa, de la vila d’Auloron-Senta Maria, on a vertadèrament viscut.

# Descripcion :

De tots los espaurugalhs pres en compte ací, Totolha, shets cap de dobte, qu’es lo mèi concrèt : qu’estot un personatge qui a existit entà de bon e qui, ce disen, a avut ua vita plan hornida en benalèjas e aventuras. Lo monde que’u descriven com un òmi hòrt ventorrut, d’un esperit originau e fantasiós, truculent e teatrau. Lo son mòde de vita, diferent deus auts, que hasè que lo monde e l’avèn un chic paur, e los dròlles dehèt : d’aquí l’utilizacion que n’estot hèita, en las familhas, entà har créder los mainats.

# Istòria :

La rumor que dit lo Totolha qu’èra estat actor a París, avant de tornar víner passar la fin deu son atge a Auloron, la vila on èra vadut. Aquí, qu’aquesí ua grana notorietat populara, tant per lo son passat parisenc que per lo son comportament (qu’avè, ce disen, lo briaguèr umoristic e creatiu). Lo sovier que lo Totolha a dishat dens las memòrias auloronesas es damorat pro viu: la trufandisa, l’arríder, chic d’admiracion e d’enveja que s’i costejan. Lo Totolha, un còp mort, qu’a començat ua segonda vita: qu’es, uei, sancerament integrat a l’identitat e a la cultura locaus de la vila d’Auloron. Ua pastorala que l’i estot consacrada en las permèras annadas deu sègle XXI, e lo Carnaval auloronés que n’a hèit lo son personatge simbèu, l’egau de Sent Pançard o de Caronha. Totolha, uei, que prem entre un estatut de fetiche, de brèu, de mite, e de personatge « istoric ».

# Intertextualitat :

* John Falstaff, personatge de Shakespeare (*Enric IV*, *Las comairs gaujosas* de Windsor).
* Gargantua / Gargantuam (Rabelais, cultura populara occitana).
* Bérurier (San Antonio).
* Lo personatge carnavalesc de Sant Pançard en lo Carnaval biarnés.